**Szám:** 1-4/2020. 6. sz. napirendi pont

**ELŐTERJESZTÉS**

**Zalaszentgrót Város Önkormányzata Képviselő-testületének**

**2020. március 26-i rendes, nyilvános ülésére**

**Tárgy**: Döntés a 2020. évi költségvetés városrészi keretének felhasználásáról

**Tisztelt Képviselő-testület!**

Zalaszentgrót Város Önkormányzatának Képviselő-testülete 2019. november 6-i rendkívüli, nyilvános ülésén döntött a Szervezeti és Működési Szabályzatáról szóló 25/2014. (XI. 28.) önkormányzati rendeletének módosításáról. A rendeletmódosítás értelmében a Képviselő-testület város és városrészek üzemeltetésének felügyeletéért felelős tanácsnokot, valamint a városi és városrészi rendezvények összehangolásának felügyeletéért felelős tanácsnokot választott.

A Képviselő-testület a 2019. december 14-i ülésén döntött a településrészi önkormányzatokra vonatkozó szabályozás átalakításáról is. Sor került a tanácsnokok munkáját segítő tanácsadó testületre vonatkozó szabályozás SZMSZ-be illesztésére is. Fontos kiemelni, hogy a városrészek a továbbiakban is az eddigi szabályok alapján megállapított költségvetési forrásaikat használhatják fel.

Az SZMSZ-ben foglalt szabályoknak megfelelően a tanácsadó testület 12 tagját az önkormányzat közigazgatási területén lévő Aranyod, Csáford, Kisszentgrót, Tüskeszentpéter, Zalakoppány, valamint Zalaudvarnok városrészek lakossága közül választott 2-2 fő választópolgár adja, akik közül az egyik személy a városrészi üzemeltetés, a másik pedig a kulturális élet felelősségi területén segíti a tanácsnokok munkáját.

A 2020. januárjában megtartott lakossági fórumokon a fentiek értelmében sor került a város és városrészek üzemeltetésének felügyeletéért felelős tanácsnok, valamint a városi és városrészi rendezvények összehangolásának felügyeletéért felelős tanácsnok munkáját segítő tanácsadó testület adott városrészi tagjainak jelölésére.

A tanácsadó testület 2020. február 20-án megtartotta első ülését.

Az ülés 1. napirendi pontjában a tanácsadó testület tájékoztatást kapott a városrészi költségvetés helyzetéről, valamint a városrészi költségvetés elkészítésének szabályairól.

A 2. napirendi pontban Gelencsér István, a városi és városrészi rendezvények összehangolásának felügyeletéért felelős tanácsnok javaslatot tett egy városi és városrészi rendezvényeket is tartalmazó falinaptár elkészítésére. A tanácsnok úr ismertette a naptár elkészítésének költségeit is. Ez a költség lakosságarányosan kerül szétosztásra a város és a városrészek között. Ezt a költséget a városrészi költségvetésbe be kell tervezni. Tanácsnok úr továbbá egyeztetést kezdeményezett a tanácsadó testület tagjaival a városrészi rendezvények és az azokra fordítandó keretösszeg meghatározásáról. A tanácsadó testület a 2. napirendi pontot megtárgyalta és a tagok látható szavazati többségével a következő javaslat Képviselő-testület elé terjesztését fogadta el:

***A rendezvénynaptár elkészítését a tanácsadó testület támogatja azzal, hogy a naptár elkészítésének költsége lakosságarányosan kerüljön felosztásra a város és a városrészek között.***

A 3. napirendi pontban Balogh Gábor, a város és városrészek üzemeltetésének felügyeletéért felelős tanácsnok tájékoztatta a tanácsadó testület tagjait, hogy a 2020. évi feladatok meghatározása okán városrészi bejárások kezdődnek. Ezen bejáráson részt vesznek a tanácsadó testületi tagok is, így a felmerülő problémák és megoldandó feladatok, fejlesztési elképzelések közösen kerülnek meghatározásra, és a városrészi költségvetés tükrében megoldásra.

A fent említett városrészi programok egyeztetése, és a bejárások minden városrész esetében megvalósultak.

Március elején a városrészekben lakossági fórumok kerültek megtartásra. Ezen fórumokon Gelencsér István tanácsnok úr ismertette a városrészekre vonatkozó programokat, valamint azok betervezett költségeit is. Balogh Gábor tanácsnok úr tájékoztatta a lakosságot a helyszíni bejárás során jegyzőkönyvbe vett feladatokról, és fejlesztési tervekről, valamint az ezekre tett megoldási javaslatokról.

A fenti folyamat eredményeként, Zalaszentgrót Város Önkormányzata Képviselő-testületének az önkormányzat 2020. évi költségvetéséről szóló 3/2020. (II. 14.) önkormányzati rendeletében meghatározott városrészekre vonatkozó bevételek és kiadások alapján elkészítettük a városrészek költségvetésének felhasználási tervét, melyet az előterjesztés 1-6. számú melléklete tartalmaz.

A városrészi költségvetésekben a bevételi oldalon feltüntettük az adott városrészre vonatkozó költségvetési támogatást, a 2019. évi maradvány összegét, valamint a 2020. évre meghatározott fejlesztési céltartalék összegét.

A kiadási oldalon nevesítésre kerültek a rendezvények, a hozzájuk rendelt költségekkel együtt, valamint a városi rendezvénynaptár elkészítésének költségei. A karbantartási költségeknél városrészenként általános karbantartási keret került meghatározásra, valamint a zöldterület fenntartáshoz rendeltünk meghatározott keretösszeget. A karbantartási költségek közé kerültek még az elmúlt évi részönkormányzati határozatok alapján nevesített és megvalósításra váró feladatok és keretösszegek. A beruházási költségek között nevesítettük a fejlesztési elképzeléseket, a hozzájuk rendelt keretösszeggel, valamint a korábbi részönkormányzati határozatokkal meghozott, de egyelőre meg nem valósult beruházási tételeket, melyek Zalaszentgrót város 2020. évi költségvetési rendeletébe is bekerültek.

Gazdasági és Városfejlesztési Bizottság az előterjesztést a 2020. március 19-i ülésén megtárgyalta, a 15/2020. (III. 19.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztés megtárgyalni, majd azt követően az alábbi határozati javaslatot elfogadni szíveskedjen.

**Határozati javaslat:**

Zalaszentgrót Város Önkormányzatának Képviselő-testülete úgy dönt, hogy a 2020. évi városrészi költségvetéseket az előterjesztés 1-6. számú mellékleteinek megfelelően jóváhagyja.

A Képviselő-testület felkéri a polgármestert és a jegyzőt, hogy a városrészi költségvetések végrehajtásáról – a tanácsnokokkal és a tanácsadó testülettel együttműködésben – gondoskodni szíveskedjen.

**Határidő:** folyamatos

**Felelős:** Baracskai József polgármester

Dr. Simon Beáta jegyző

**Zalaszentgrót**, 2020. március 12.

**Baracskai József**

polgármester

A határozati javaslat a törvényességi követelményeknek megfelel.

**Dr. Simon Beáta**

jegyző

1. számú melléklet

|  |  |  |  |
| --- | --- | --- | --- |
| **Aranyod Városrészi költségvetés 2020.** | | | |
| **Bevételek (Ft)** | | **Kiadások (Ft)** | |
| KV. Támogatás (fejkvóta | 3.006.000,- | **Rendezvények** |  |
| *Összesen*: | *3.006.000,-* | Nőnapi köszöntő | 60.000,- |
|  | | Aranyod falunap | 350.000,- |
| Szépkorúak napja | 60.000,- |
| Városi rendezvénynaptár készítése | 9.912,- |
| *Rendezvények összesen:* | *479.912,-* |
| **Karbantartási és dologi** |  |
| Közüzemi díjak | 23.087,- |
| Zöldterület fenntartás (damil, benzin, olaj, alkatrész stb.) | 170.000,- |
| Általános karbantartási és dologi költségek (áteresz tisztítás, jelzőtábla, árkolás stb.) | 700.000,- |
| *Karbantartási és dologi költségek összesen*: | *893.087,-* |
| *Kötelezettségvállalással nem terhelt KV támogatás (fejkvóta)* | *1.633.001,-* | *Kötelezettségvállalással nem terhelt KV támogatás (fejkvóta)* | *1.372.999,-* |
| 2019. évi maradvány | 3.358.000,- |  |  |
| Fejlesztési céltartalék | 1.000.000,- |  |  |
| *Kötelezettségvállalással nem terhelt maradvány és fejlesztési céltartalék* | *4.358.000,-* | *Kötelezettségvállalással terhelt maradvány és fejlesztési céltartalék* | *0,-* |

|  |  |  |  |
| --- | --- | --- | --- |
| 1. számú melléklet   **Csáford Városrészi költségvetés 2020.** | | | |
| **Bevételek (Ft)** | | **Kiadások (Ft)** | |
| KV. Támogatás (fejkvóta) | 1.804.000,- | **Rendezvények** |  |
| 2019. évi működési maradvány | 1.567.000,- | Farsang | 150.000,- |
| *Összesen*: | *3.371.000,-* | Hagyományőrző disznóvágás | 120.000,- |
|  | | Nyugdíjas nap | 100.000,- |
| Sulizáró buli | 200.000,- |
| Mikulás járás | 100.000,- |
| Advent | 150.000,- |
| Városi rendezvénynaptár készítése | 5.310,- |
| *Rendezvények összesen:* | *825.310,-* |
| **Karbantartási és dologi** |  |
| Közüzemi díj | 244.000,- |
| Zöldterület fenntartás (damil, benzin, olaj, alkatrész stb.) | 400.000,- |
| Csáfordi patak pucolása felső kőhídnál | 300.000,- |
| Hegyi utak gyalulása | 300.000,- |
| Játszótéri játékok karbantartása | 50.000,- |
| Őszi virágok beszerzése | 130.000,- |
| Általános karbantartási és dologi költségek (áteresz tisztítás, jelzőtábla, árkolás stb.) | 700.000,- |
| *Karbantartási és dologi költségek összesen*: | *2.124.000,-* |
| *Kötelezettségvállalással nem terhelt KV támogatás és 2019. évi működési maradvány* | *421.690,-* | *Kötelezettségvállalással terhelt KV támogatás és 2019. évi működési maradvány* | *2.949.310,-* |
|  |  | **Beruházás** |  |
| 2019. évi felhalmozási célú maradvány | 885.000,- | Csáfordi temető parkoló térkövezés | 885.000,- |
|  |  | *Beruházás összesen:* | *885.000,-* |
| *Kötelezettségvállalással nem terhelt 2019. évi felhalmozási célú maradvány* | *0,-* | *Kötelezettségvállalással nem terhelt KV támogatás (fejkvóta)* | *885.000,-* |
| Fejlesztési céltartalék | 1.000.000,- |  |  |
| *Kötelezettségvállalással nem terhelt maradvány és fejlesztési céltartalék* | *1.000.00,-* | *Kötelezettségvállalással terhelt maradvány és fejlesztési céltartalék* | *0,-* |

|  |  |  |  |
| --- | --- | --- | --- |
| 1. számú melléklet   **Kisszentgrót Városrészi költségvetés 2020.** | | | |
| **Bevételek (Ft)** | | **Kiadások (Ft)** | |
| KV. Támogatás (fejkvóta | 3.640.000,- | **Rendezvények** |  |
| 2019. évi működési célú maradvány | 827.000,- | Nők Egészség Napja | 45.000,- |
| *Összesen:* | *4.467.000,-* | X. Borest | 35.000,- |
| Májusfa állítás | 30.000,- |
| Anyák napja | 35.000,- |
| Gyereknap | 130.000,- |
| Nyugdíjas találkozó | 130.000,- |
| Májusfa kitáncolás | 130.000,- |
| Szüreti felvonulás | 750.000,- |
| XI. Borest | 35.000,- |
| Városi Rendezvénynaptár készítése | 10.620,- |
| Mikulás érkezése | 100.000,- |
| *Rendezvények összesen:* | *1.430.620,-* |
| **Személyi jellegű ráfordítás** |  |
| Személyi jellegű ráfordítás | 386.430,- |
| *Személyi jellegű ráfordítás* | *386.430,-* |
| **Karbantartási és dologi** |  |
| Zöldterület fenntartás (damil, benzin, olaj, alkatrész stb.) | 265.000,- |
| Kultúrház közüzemi díjak | 446.000,- |
| Kultúrház üzemeltetés (szőnyegtisztítás, takarítás, karbantartás) | 200.000,- |
| Nyálkás út melletti árok árkolása, tuskózása | 190.000,- |
| Általános karbantartási és dologi költségek (áteresz tisztítás, jelzőtábla, árkolás stb.) | 721.950,- |
| *Karbantartási és dologi költségek összesen*: | *1.822.950,-* |
| *Kötelezettségvállalással nem terhelt KV támogatás és 2019. évi működési célú maradvány* | *827.000,-,-* | *Kötelezettségvállalással nem terhelt KV támogatás és 2019. évi működési célú maradvány* | *3.640.000,-* |
|  |  | **Beruházás** |  |
| Fejlesztési céltartalék | 1.000.000,- | Játszótér építése | 1.000.000,- |
| *Beruházás összesen:* | *1.000.000,-* |
| *Kötelezettségvállalással nem terhelt maradvány és fejlesztési céltartalék* | *0,-* | *Kötelezettségvállalással terhelt maradvány és fejlesztési céltartalék* | *1.000.000,-* |

|  |  |  |  |
| --- | --- | --- | --- |
| 1. számú melléklet   **Tüskeszentpéter Városrészi költségvetés 2020.** | | | |
| **Bevételek (Ft)** | | **Kiadások (Ft)** | |
| KV. Támogatás (fejkvóta | 950.000,- | **Rendezvények** |  |
| 2019. évi maradvány | 603.000,- | Családi nap | 230.000,- |
| *Összesen*: | *1.553.000,-* | Mikulás ünnepség | 40.000,- |
|  | | Nyugdíjas nap | 200.000,- |
| Rendezvényekhez kapcsolódó általános dologi költségek | 15.000,- |
| Városi Rendezvénynaptár készítése | 3.540,- |
| *Rendezvények összesen:* | *488.540,-* |
| **Karbantartási és dologi** |  |
| Közüzemi díj | 25.000,- |
| Zöldterület fenntartás (damil, benzin, olaj, alkatrész stb.) | 190.000,- |
| 2 db pad kihelyezése | 75.000,- |
| Általános karbantartási és dologi költségek (áteresz tisztítás, jelzőtábla, árkolás stb.) | 700.000,- |
| *Karbantartás összesen*: | *990.000,-* |
| *Kötelezettségvállalással nem terhelt KV támogatás (fejkvóta)* | *74.460,-* | *Kötelezettségvállalással nem terhelt KV támogatás (fejkvóta)* | *1.478.540,-* |
| 2019. évi felhalmozási célú maradvány | 976.000,- |  |  |
| Fejlesztési céltartalék | 1.000.000,- |  |  |
| *Kötelezettségvállalással nem terhelt 2019. évi felhalmozási célú maradvány és fejlesztési céltartalék* | *1.976.000,-* | *Kötelezettségvállalással terhelt 2019. évi felhalmozási célú maradvány és fejlesztési céltartalék* | *0,-* |

|  |  |  |  |
| --- | --- | --- | --- |
| 1. számú melléklet   **Zalakoppány Városrészi költségvetés 2020.** | | | |
| **Bevételek (Ft)** | | **Kiadások (Ft)** | |
| KV. Támogatás (fejkvóta | 1.760.000,- | **Rendezvények** |  |
| *Összesen*: | *1.760.000,-* | Farsangi barangoló | 15.000,- |
|  | | Templomkertben koszorúzás | 5.000,- |
| Szépkorúak köszöntése | 50.000,- |
| Falunap és Búcsú | 200.000,- |
| Falukirándulás | 200.000,- |
| Falukirándulást terhelő reprezentációs adó | 76.000,- |
| Mikulás ünnepség | 50.000,- |
| Városi Rendezvénynaptár készítése | 5.133,- |
| *Rendezvények összesen:* | *601.133,-* |
| **Karbantartási és dologi** |  |
| Közüzemi díj | 249.061,- |
| Zöldterület fenntartás (damil, benzin, olaj, alkatrész stb.) | 280.000,- |
| Általános karbantartási és dologi költségek (áteresz tisztítás, jelzőtábla, árkolás stb.) | 629.806,- |
| *Karbantartás összesen*: | *1.158.867,-* |
| *Kötelezettségvállalással nem terhelt KV támogatás (fejkvóta)* | *0,-* | *Kötelezettségvállalással nem terhelt KV támogatás (fejkvóta)* | *1.760.000,-* |
| 2019. évi felhalmozási célú maradvány | 1.000.000,- | **Beruházás** |  |
| Fejlesztési céltartalék | 1.000.000,- | Temető feljáró szilárd burkolattal való ellátása | 2.000.000,- |
| *Beruházás összesen:* | *2.000.000,-* |
| *Kötelezettségvállalással nem terhelt maradvány és fejlesztési céltartalék* | *0,-* | *Kötelezettségvállalással terhelt maradvány és fejlesztési céltartalék* | *2.000.000,-* |

|  |  |  |  |
| --- | --- | --- | --- |
| 1. számú melléklet   **Zalaudvarnok Városrészi költségvetés 2020.** | | | |
| **Bevételek (Ft)** | | **Kiadások (Ft)** | |
| KV. Támogatás (fejkvóta | 2.376.000,- | **Rendezvények** |  |
| *Összesen*: | *2.376.000,-* | Húsvéti készülődés | 60.000,- |
|  | | Anyák napja | 40.000,- |
| Búcsú a Meszes keresztnél | 50.000,- |
| Gyermek- és családi nap | 200.000,- |
| Marhajó nap | 50.000,- |
| Idősek napja | 150.000,- |
| Karácsonyi készülődés, Mikulás | 100.000,- |
| Városi Rendezvénynaptár készítése | 8.850,- |
| *Rendezvények összesen:* | *658.850,-* |
| **Karbantartás** |  |
| Közüzemi díj | 239.949,- |
| Zöldterület fenntartás (damil, benzin, olaj, alkatrész stb.) | 225.000,- |
| Általános dologi költségek (áteresz tisztítás, jelzőtábla, árkolás stb.) | 700.000,- |
| *Karbantartás összesen*: | *1.164.949,-* |
| *Kötelezettségvállalással nem terhelt KV támogatás (fejkvóta)* | *552.201,-* | *Kötelezettségvállalással nem terhelt KV támogatás (fejkvóta)* | *1.823.799,-* |
| 2019. évi maradvány | 4.427.000,- | **Beruházás** |  |
| Fejlesztési céltartalék | 1.000.000,- | Kerékpárút folytatása, aszfaltos útszakasz kiépítés | 3.048.000,- |
| *Beruházás összesen:* | 3.048.000,- |
| *Kötelezettségvállalással nem terhelt maradvány és fejlesztési céltartalék* | *2.379.000,-* | *Kötelezettségvállalással terhelt maradvány és fejlesztési céltartalék* | *3.048.000,-* |